laion/Wikipedia-Exotic huggingface dataset:
ג'ונתן ספילמן

ג'ון (ג'ונתן) ספילמן (באנגלית: Jon Speelman;‏ נולד ב-2 בנובמבר 1956, לונדון בריטניה) הוא שחמטאי אנגלי בדרגת רב-אמן. היה אלוף אנגליה בשחמט, התחרה מספר פעמים באליפות העולם בשחמט בשנת 1990 הגיע לחצי הגמר. נכון לינואר 2019, מדורג במקום ה-12 באנגליה לפי מד כושר. ספילמן בוגר אוניברסיטת אוקספורד במתמטיקה. בנבחרת אנגליה בשחמט שכללה בין היתר גם ג'ונתן מסטל ודייוויד גודמן הוא זכה באליפות העולם לגיל עד 26 בשנת 1978 ובאליפות העולם לסטודנטים בשנת 1977 סיים במקום השלישי. בשנת 1978 הוא ניצח באליפות אנגליה. בהמשך הוא זכת באליפות אנגליה עוד פעמיים. באליפות העולם בשחמט 1990 הוא ניצח את נייג'ל שורט ברבע הגמר ובחצי הגמר הודח על ידי יאן טימן. באליפות העולם בשחמט 1993 הוא הודח ברבע הגמר על ידי נייג'ל שורט. באליפות העולם של פידה בשנת 1999 הוא דורג במקום מס' 44 והודח בסיבוב השני על ידי בוריס גלפנד. באליפות העולם של פידה בשנת 1999 הוא דורג במקום מס' 41 והודח בסיבוב הראשון. הוא ניצח בתחרויות רבות. בשנת 1989 ג'ונתן ספילמן היה בעל מד כושר גבוה והיה במקום הרביעי בעולם. ספילמן כתב מספר ספרים בנושא שחמט. 1978 – אמן בינלאומי 1980 – רב אמן. בין השנים 1980 ל-2006 השתתף ג'ון ספילמן ב-14 אולימפיאדות שחמט: מדיה וקבצים בנושא ג'ונתן ספילמן בוויקישיתוף ג'ונתן ספילמן, ברשת החברתית אקס (טוויטר) ג'ונתן ספילמן, ערוץ באתר Twitch.tv ג'ונתן ספילמן, באתר צ'סגיימס (באנגלית) ג'ונתן ספילמן, באתר פיד"ה (באנגלית) Speelman, Jonathan Simon - Men's Chess Olympiads, באתר אולימפבייס (באנגלית)
Jawa 700

Jawa 700 (בצ'כית: Jawa 700) היא מכונית משפחתית קטנה מתוצרת יצרנית האופנועים "יאווה" הצ'כוסלובקית שיוצרה בין השנים 1934–1937. בשנת 1934 הציגה חברת האופנועים יאווה את המכונית הראשונה שלה, "JAWA 700", אשר התבססה על דגם ה"DKW F2" (ברישיון). František Janeček (אנ') מייסד ומנהל יצרנית האופנועים יאווה, חתם על הסכם שיתוף פעולה ב-20 ביולי שנת 1933 עם מהנדס הרכב Jørgen Skafte Rasmussen (אנ') מיצרנית הרכב הגרמנית DKW (אנ'), על ייצור ה-"Jawa 700" בצ'כיה, שהתבסס על דגם ה"DKW F2" הגרמני. סך הכול יוצרו 1,002 יחידות. בשנת 1937 החליף דגם "JAWA 600 מינור" את דגם ה"Jawa 700". יוצרו יותר מ-14,000 כלי רכב, מתוכם כ־7,000 יחידות לייצוא. 2 דלתות 4 נוסעים מנוע הנעה קדמית מערכת היגוי - ממוקמת בצד שמאל של הרכב 2 דלתות - סדאן 2 דלתות - קבריולה מדיה וקבצים בנושא Jawa 700 בוויקישיתוף דגם "Jawa 700" - מפרט eurooldtimers.com/eng/galerie דגם "Jawa 700" - מפרט טכני auta5p.eu/lang/en/katalog/auto.php?idf=Jawa-700 דגם "Jawa 700" - היסטוריה automobilrevue.cz/rubriky/automobily/historie/jawa-700-1934-1937 דגם "Jawa 700" linkedin.com/pulse/jawa-700-scale
סינטה

סינטה (בְּשַׂר עָצֶה) הוא נתח בשר מהחלק האחורי של בקר, עגל או חזיר, משריר הצמוד לחלק התחתון של עמוד השדרה מצדו החיצוני. הסינטה מחולקת לשני חלקים. החלק העליון מכונה "סינטה עליונה" והוא נחשב לנתח הבשר האיכותי יותר. הנתח השני, "סינטה תחתונה", הוא נתח בשר גדול יותר ופחות רך לעומת הנתח הראשון. את הסינטה התחתונה מוכרים כסטייק סינטה. בפירנצה הוא ידוע כסטייק נוסח פירנצה. קיים הבדל באופן שבו קצבים מארצות הברית חותכים ומגדירים את הסינטה, לעומת מקביליהם מבריטניה ומאוסטרליה. במטבח הבריטי הסינטה נמשכת קדימה לעבר מרכז גוף הבקר. הסינטה האמריקאית נקצבת רק מהשליש האחרון של גוף הבקר. זאת הסיבה שבארצות אחרות סטייק טי-בון נחשב גם לסטייק סינטה. נתח הסינטה מתאים מאוד להכנה בצלייה, וכן להכנת רוסטביף. מדיה וקבצים בנושא סינטה בוויקישיתוף Sirloin steak, BBC Good Food (באנגלית)
אורבה טידוס

אורבה טידוס (באסטונית: Urve Tiidus; נולדה ב-6 ביוני 1954) היא מנחת טלוויזיה ופוליטיקאית אסטונית. טידוס נולדה בראפלה, בירת מחוז ראפלה שבאסטוניה. ב-1977 היא סיימה תואר בפילולוגיה אנגלית באוניברסיטת טרטו. לאחר סיום לימודיה החלה את הקריירה שלה בטלוויזיה, ושימשה כמגישת מהדורת חדשות ערב פופולרית ב-ETV, רשת הטלוויזיה הציבורית של אסטוניה. היא התפרסמה בקרב הקהל האירופאי כמוסרת הניקוד האסטוני באירוויזיון 1994 שבו הופיעה אסטוניה לראשונה באירוויזיון. היא מילאה את התפקיד גם באירוויזיון 1998. מ-1999 ועד 2001 שימשה כראש מחלקת החינוך והתרבות של עיריית קורסארה, ומ-2005 ועד 2011 שימשה כראשת העיר. מ-2013 ועד 2015 כיהנה כשרת התרבות של אסטוניה. טידוס נשואה ולה בת ובן. מדיה וקבצים בנושא אורבה טידוס בוויקישיתוף אורבה טידוס, ברשת החברתית פייסבוק אורבה טידוס, ברשת החברתית אקס (טוויטר)
צמר גפן מתוק (אלבום)

צמר גפן מתוק הוא אלבום הסולו השני של המוזיקאי הישראלי שלמה גרוניך, אשר יצא בשנת 1982. האלבום הוקלט באולפני טריטון והופק על ידי מתי כספי. בין האלבום הזה לאלבום האולפן הקודם של גרוניך, "למה לא סיפרת לי!?" עברו 11 שנים, בהן עסק גרוניך בפרויקטים שונים, דוגמת שיתוף הפעולה עם מתי כספי במאחורי הצלילים, הפקת פסקול לסרט "אלף נשיקות קטנות" של מירה רקנאטי, הלהקה קצת אחרת ועוד. במהלך תקופה זו הוא גם התגורר מחוץ לישראל במשך כ-5 שנים. מילות השירים באלבום נכתבו על ידי אשתו של גרוניך, נירית ירון, למעט "לונה פארק" שנכתב על ידי גרוניך כפרפרזה על "אבא'לה בוא ללונה פארק" של הזמר ישראל יצחקי, ו"שומקום", אותו כתבו ירון וגרוניך ביחד. גרוניך הלחין את כל השירים באלבום, שר וניגן בכלי מקלדת שונים. עוד ניגנו באלבום אלון נדל בבס, מורדי פרבר בגיטרה וסיטאר בשיר "עוד לא עצרתי" (הפעם היחידה בחייו בה ניגן פרבר בכלי), פטר ורטהיימר בכלי נשיפה ומאיר ישראל בתופים. "צמר גפן מתוק" מהווה ניסיון לכלול באלבום אחד את כל מגוון ההשפעות והסגנונות המוזיקליים שאפיינו את גרוניך באותה תקופה. האלבום מכיל שירי רוק מתקדם המושפעים מסגנון הג'אז-פיוז'ן, הטנגו והמוזיקה הקלאסית. גרוניך סיפר שהיו הבדלי גישה בינו לבין כספי בעיקר בנוגע לשירתו של גרוניך: "מתי הלך נגד מה שטבעי לי – להביא את התחושות האלה לרגע שבו אני עומד עם אוזניות באולפן. לפי מתי הטייפ לא משקף התרגשות, אלא קול טוב, נוכחות ונקיון". מילות השירים נכתבו על ידי נירית ירון (למעט היכן שמצוין אחרת), המוזיקה לשירים הולחנה על ידי שלמה גרוניך (למעט היכן שמצוין אחרת). שלמה גרוניך - שירה, פסנתר אקוסטי, פסנתר חשמלי, סינתיסייזר, עיבוד אלון נדל - גיטרה בס מאיר ישראל - תופים וכלי הקשה מורדי פרבר - גיטרות, סיטאר ("עוד לא עצרתי") פטר ורטהיימר - סקסופון, קלרינט מתי כספי - הפקה אבי גנור - צילום תמונת עטיפה ספי מטיוק - עיצוב תמונת עטיפה "צמר גפן מתוק" באתר סיפור, כיסוי "צמר גפן מתוק" באתר שלמה גרוניך מידע על האלבום צמר גפן מתוק באתר MusicBrainz
חומש (הלכה)

חוֹמֶשׁ הוא תשלום המתוסף על פי ההלכה לחיובי תשלום מסוימים. במקרים שבהם חייבים להוסיף חומש, יש להוסיף על תשלום הקרן עוד רבע משוויו, כך שהתוספת היא חמישית מן התשלום הכולל. את החומש מוסיפים על הקרן במקרים הבאים: האוכל בשוגג תרומה, חלה או ביכורים עליו להביא לכהנים פירות בשווי המאכל, ולהוסיף עליהם חומש. הפודה מעשר שני או נטע רבעי השייך לו, להוסיף חומש על סכום שוויו. הפודה הקדש מוסיף חומש על סכום הפדיון. המועל בהקדש - חייב לשלם את הנזק להקדש בתוספת חומש. גזלן הנשבע שבועת שקר כדי להיפטר מחיוב ממון, ואחר כך חזר בו מיזמתו והודה על השקר, מוסיף חומש על שווי הגזלה. גנב שנתפס לאחר שגנב פרה או כבש ונשבע שאינו גנב והוכיחו אחר כך שהוא גנב משלם תשלומי ארבעה וחמישה ועליהם מוסיף חומש על שווי הגנבה אופן חישוב החומש תלוי במחלוקת תנאים: רבי יאשיה סבור שיש להוסיף 25% מסכום הקרן, ונקרא חומש, מפני שהתוספת מהווה חמישית מהסכום הכולל. שיטת חישוב זו קרויה בטרמינולוגיה הלמדנית "חומש מלבר". רבי יונתן חולק וסובר שיש להוסיף רק 20% מסכום הקרן, כלומר, חמישית מן הסכום. שיטת חישוב זו קרויה "חומש מלגאו". להלכה, נפסק כרבי יאשיה שיש להוסיף חומש מלבר. לפי ההלכה שייך החומש למקבל הקרן, למרות שהוא אינו חלק מסכום התשלום העיקרי. ולכן, במקרה שמועל בהקדש הפריש חומש ומעל בו, דינו כמי שמעל בהקדש עצמו וחייב לשלם חומש על סכום החומש. וכן אם אכל תרומה בשוגג והפריש פירות בשווי הקרן והחומש ואכל את פירות החומש, חייב להוסיף לכהן חומש על החומש המקורי. וכן אם ירצה המקבל למחול את החומש, נמחל תשלום החוב ולא צריכים לשלם את החומש. חומש (צדקה) הערך "חומש", במיקרופדיה תלמודית, באתר ויקישיבה הערך "קרן וחומש", באתר ויקישיבה קרן וחומש, באתר מכון המקדש משנה, מסכת בבא מציעא, פרק ד', משנה ח'. תלמוד בבלי, מסכת בבא מציעא, דף נ"ד, עמוד א'. משנה, מסכת תרומות, פרק ז', משנה ד'
שחפית חומת-גב

שחפית חומת-גב (שם מדעי: Onychoprion) היא סוג של עופות ימיים ממשפחת השחפיתיים. בני הסוג כוללים שחפיות קטנות בעלות כנפיים, זנבות וראשים כהים ומקורים כהים וקהים המעוצבים לתפיסת דגים מפני המים. עופות אלה מעופפים ברחבי הימים הטרופיים של העולם ומקננים באיים מרוחקים במושבות צפופות. השחפית האלואיטית (Onychoprion aleuticus) חיה בצפון אלסקה וסיביר. שחפית ממושקפת (Onychoprion lunatus) שחפית רסן (Onychoprion anaethetus) שחפית כהה (Onychoprion fuscatus) שחפית אלואיטית (Onychoprion aleuticus) מדיה וקבצים בנושא שחפית חומת-גב בוויקישיתוף שחפית חומת-גב, באתר ITIS (באנגלית) שחפית חומת-גב, באתר NCBI (באנגלית) שחפית חומת-גב, באתר האנציקלופדיה של החיים (באנגלית) שחפית חומת-גב, באתר GBIF (באנגלית)
פרס באפט"א לשחקן הטוב ביותר בתפקיד משנה

השחקן הטוב ביותר בתפקיד משנה (באנגלית: Best Actor in a Supporting Role) הוא פרס באפט"א לקולנוע שמוענק מדי שנה על ידי האקדמיה הבריטית לאמנויות הקולנוע והטלוויזיה (באפט"א) לשחקן על הופעה מצטיינת בתפקיד משנה בסרט קולנוע.  הערות: † – מסמל שהשחקן זכה גם בפרס אוסקר לשחקן המשנה הטוב ביותר ‡ – מסמל שהשחקן היה מועמד לפרס אוסקר אתר פרסי באפט"א Holm, Ian; Jacobi, Steven (2004). "Ian Holm: A Select CV". Acting My Life. Bantam Books. p. 327. ISBN 9780593052143. Green, Matt. Celebrity Biographies - The Amazing Life of Sir Anthony Hopkins - Famous Actors. O'Neill, William L. (1 בינואר 2003). The Scribner Encyclopedia of American Lives: M-Z. C. Scribner's Sons. p. 406. ISBN 9780684312224. {{cite book}}: (עזרה) Mayer, Geoff (2003). Guide to British Cinema. Greenwood Publishing Group. p. 295. ISBN 9780313303074. Block, Maxine; Rothe, Anna Herthe; Candee, Marjorie Dent; Moritz, Charles (2002). Current Biography Yearbook. H. W. Wilson Company. p. 238. Thompson, Clifford; Wilson, H. W. (2002). Current Biography Yearbook, 2003. H.W. Wilson Company. p. 238. ISBN 9780824210267. Sight and Sound. British Film Institute. 2006. Karli, Shaun R. (2012). Becoming Jack Nicholson: The Masculine Persona from Easy Rider to The Shining. Rowman & Littlefield. p. 184. ISBN 9780810885981. Gritten, David (2008). The Movies That Matter: From Bogart to Bond and All the Latest Film Releases. HarperCollins Publishers Limited. p. 711. ISBN 9780007271061. Parker, John (6 באפריל 2017). Jack Nicholson - The Biography. John Blake Publishing Ltd. p. 223. ISBN 9781786064998. {{cite book}}: (עזרה) Beaumont-Thomas, Ben (16 בפברואר 2014). "Baftas 2014: Barkhad Abdi wins best supporting actor for Captain Phillips". The Guardian. נבדק ב-2 בדצמבר 2017. {{cite news}}: (עזרה) Hodgson, Claire (17 בפברואר 2014). "BAFTA 2014 winner Barkhad Abdi: What you need to know about Captain Phillips best supporting actor winner". Daily Mirror. נבדק ב-2 בדצמבר 2017. {{cite news}}: (עזרה) "2022 EE British Academy Film Awards: Nominations". BAFTA (באנגלית אמריקאית). ארכיון מ-2022-02-03. נבדק ב-2022-02-03. אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
דורותי מ. גילפורד

דורותי מורו גילפורד (באנגלית: Dorothy M. Gilford; 1919 – 6 בדצמבר 2014) הייתה סטטיסטיקאית אמריקנית. לאחר שסיימה את לימודיה בבית הספר התיכון בגיל 15, למדה באוניברסיטת וושינגטון בסיאטל, שם למדה לימודי תואר ראשון ושני במתמטיקה. היא אמנם החלה בלימודי מתמטיקה טהורה, אך במשך הלימודים גברה התעניינותה בתחום היישומי, ולכן למדה אקטואריה וסטטיסטיקה. ב-1940 התחילה בלימודי דוקטורט, תחילה במכללת ברין מאר, שם עסקה במחקר בגנטיקה בהדרכת הילדה גריינג'ר. ב-1942 הרולד הוטלינג הזמין אותה לעבור לאוניברסיטת קולומביה ולבצע עבודת דוקטורט בהדרכתו. האווירה במחלקה לסטטיסטיקה שם לא הייתה טובה, וכעבור שנה היא חזרה לברין מאר, אך המשיכה במחקר בהדרכת הוטלינג. כשהיא עדיין עובדת על הדוקטורט שלה, קיבלה משרת מרצה לסטטיסטיקה באוניברסיטת ג'ורג' וושינגטון. בסופו של סיימה את עבודת הדוקטורט שלה שעסקה בהתפלגות T2 שהוטלינג פיתח, אולם בינתיים הוטלינג עזב את אוניברסיטת קולומביה ועבר לצפון קרוליינה. לאור זאת שהיחסים בין חברי הסגל באוניברסיטת קולומביה לבין הוטלינג היו בעייתיים, הפקולטה סירבה לאשר את הדוקטורט, והיא לא קיבלה את תואר הדוקטור. לאחר סיום דרכה האקדמית פנתה גילפורד למגזר הציבורי, ומילאה שורת תפקידים במספר רשויות ממשלתיות, ובהם מכון המחקר הרפואי של הצי, רשות התעופה האזרחית, ורשות הפיקוח על המסחר.  ב-1955 עברה לעבוד במכון המחקר של הצי. היא ניהלה שם את המחלקה לסטטיסטיקה, ובהמשך קודמה וניהלה את האגף למדעי המתמטיקה של המכון. במהלך תקופה זו ניסתה שוב לכתוב עבודת דוקטורט במסגרת אוניברסיטת קארנגי  מלון, אך שוב לא הצליחה לסיים את הלימודים. ב-1968 עברה לעבוד במשרד הבריאות, החינוך והרווחה, שם עמדה בראש מכון המחקר הלאומי לסטטיסטיקת חינוך. היא פרשה מהשירות הציבורי ב-1974, ועברה לעבוד באקדמיה הלאומית למדעים. לאחר 19 שנות עבודה שם פרשה לגמלאות. בזכות הישגיה המקצועיים גילפורד נבחרה לעמיתה של האיגוד האמריקני לסטטיסטיקה, ושל המכון הלאומי למתמטיקה. כמו כן נבחרה לחברה במכון הסטטיסטיקה הבינלאומי. ב-1965 העניק לה הנשיא ג'ונסון את פרס המצוינות לנשים בשירות הציבורי (היא הייתה הסטטיסטיקאית השנייה לאחר ארינס ג'וי ויקנס שקיבלה פרס זה בשנת 1960). A Conversation with Dorothy Gilford  - Edward J. Wegman and Wendy L. Martinez, Statistical Science 2007, Vol. 22, No. 2, 291–300 Johnson, Lyndon B. (March 2, 1965), Remarks at the Federal Woman's Award Ceremony Wallis, W. Allen (April 1965), The president's column, The American Statistician, 19 (2): 2–2
יקנה מצויה

יקנה מצויה (שם מדעי: Jacana jacana) היא מין של עוף ממשפחת היקאניים החי בביצות, בריכות ויערות גשם באמריקה המרכזית ואמריקה הדרומית. היא קרובתה של היקנה האמריקאית. אורכה של יקנה זו 17–23 ס"מ ומשקלה 90–125 גרם. הנקבות גדולות מהזכרים ומשקלן מגיע עד 150 גרם. היקנה בעלת ראש וחזה שחורים, דלדל ורוד סביב המקור ומקור צהוב. הכנפיים חומות והרגליים אפורות. רגליה של היקנה מותאמות להליכה מעל צמחי מים קלים. היא נפוצה מפנמה וטרינידד ועד למורדות של מזרח האנדים. היא חיה בין הצמחייה המימית ומותאמת להליכה עליה. היא מחפשת למאכל חרקים, תולעים, חסרי חוליות נוספים וזרעים. הנקבות במינים אלה גדולות וחזקות מהזכרים ובעלות התנהגות פוליגמית הנדירה אצל נקבות עופות. לעיתים נקבה תשמיד את קינו של זכר על מנת להתרבות איתו. Jacana jacana hypomelaena Jacana jacana melanopygia Jacana jacana intermedia Jacana jacana jacana Jacana jacana scapularis Jacana jacana peruviana בתעופה בפנטנל, ברזיל מדיה וקבצים בנושא יקנה מצויה בוויקישיתוף יקנה מצויה, באתר ITIS (באנגלית) יקנה מצויה, באתר NCBI (באנגלית) יקנה מצויה, באתר Animal Diversity Web (באנגלית) יקנה מצויה, באתר Internet Bird Collection (באנגלית) יקנה מצויה, באתר GBIF (באנגלית) יקנה מצויה באתר הרשימה האדומה של IUCN
אליס לי

אליס לי (אנגלית: 1858–1939) הייתה מתמטיקאית וסטטיסטיקאית בריטית. לי למדה בקולג' בדפורד של אוניברסיטת לונדון בין 1876 ל-1884, והייתה אחת הנשים הראשונות להן הוענק תואר אקדמי באוניברסיטה זו. לאחר סיום לימודיה נשארה בקולג' עד 1916, כמרצה למתמטיקה ולפיזיקה. ב-1895 למדה קורס בסטטיסטיקה אצל קרל פירסון, ושם החלה התעניינותה בביולוגיה אבולוציונית. היא הייתה לתלמידת מחקר של פירסון. מחקרה עסק במתאם בין גודל הגולגולת והיכולות האינטלקטואליות. מחקרה בדק שלוש קבוצות: סטודנטיות בקולג' בדפורד, מרצים גברים באוניברסיטת לונדון, וקבוצה של חוקרים ידועים (גברים) בתחום האנטומיה. המחקר העלה כי אין כל קשר בין גודל הגולגולת ורמת האינטליגנציה של בעל, או בעלת הגולגולת. המחקר פורסם ב-1899 ועורר מחלוקת רבה, כיוון שהפריך את הדעה שהייתה מקובלת אז כי גברים הם אינטליגנטיים יותר מנשים. פירסון התייצב לצידה ותמך בתוצאות המחקר. הוא פרסם שני מאמרים בהם הדף את הביקורת שהוטחה במחקר של לי. עבור מחקר זה הוענק לה תואר דוקטור בשנת 1901. ב-1909 ערך פרנקלין מאל מחקר נוסף בנושא, אשר אישש לחלוטין את תוצאות מחקרה של לי, לפיו אין הבדל בין המוח הגברי והמוח הנשי. לי עבדה עם פירסון עוד משנת 1892, תחילה כעוזרת מחקר, ובהמשך כחוקרת מן המניין. בתקופת עבודתה במעבדה, מ-1892 עד 1907, פרסמה ארבעה מחקרים כחוקרת עצמאית, והייתה שותפה לעוד 26 פרסומים מדעיים. עם זאת, סירבה פעמיים לציון שמה כחוקרת במאמרים מדעיים, בטענה כי תרומתה למחקרים האלה הייתה מועטה, ולכן אין הצדקה לכך. מחקריה התמקדו בתחום השונות הביולוגית, ענף של הביולוגיה האבולוציונית. בזמן מלחמת העולם הראשונה נרתמה למאמץ המלחמתי כמחשבת, ותפקידה היה לחשב מסלולי פגזים נגד מטוסים, במסגרת הפיתוח שלי כלי נשק אלה. כאשר פרשה לגמלאות בשנת 1923, התברר כי קיצבת הזיקנה לה הייתה זכאית בזכות עבודתה בבדפורד קולג' נמוכה מכדי לאפשר קיום בכבוד. פירסון התערב שוב לטובתה, ופנה למשרד הפנים. בזכות פנייתו הוענקה ללי גימלה מיוחדת עבור תרומתה לקידום המדע. לי נפטרה ב-1939, בגיל 81. מדיה וקבצים בנושא אליס לי בוויקישיתוף Mary R. S. Creese; Thomas M. Creese (1998). Ladies in the laboratory?: American and British women in science, 1800-1900 : a survey of their contributions to research. Alice Lee; Karl Pearson (1901). "A first study of the correlation of the human skull". Philosophical Transactions of the Royal Society A. 196(274): 225–264 Love, R. (1979). 'Alice in Eugenics-Land': Feminism and eugenics in the scientific careers of Alice Lee and Ethel Elderton. Annals of Science Volume 36, 1979 - Issue 2.
יקנה (סוג)

יקנה (שם מדעי: Jacana) הוא סוג של עופות מים ממשפחת היקאניים החיים באמריקה המרכזית ובאמריקה הדרומית. לעופות אלה אצבעות רגליים ארוכות במיוחד העוזרות להם להלך על המים. הם בעלי ראש וחזה שחורים, דלדל ורוד על מקורם ומקורים צהובים. הכנפיים חומות. במינים אלה הנקבות גדולות מהזכרים, תוקפניות יותר ופוליגמיות - התנהגות נדירה אצל נקבות עופות. היקאנות ניזונות מחרקים, חסרי חוליות וזרעים. יקנה אמריקאית (Jacana spinosa) יקנה מצויה (Jacana jacana) מדיה וקבצים בנושא יקנה בוויקישיתוף יקנה, באתר ITIS (באנגלית) יקנה, באתר NCBI (באנגלית) יקנה, באתר האנציקלופדיה של החיים (באנגלית) יקנה, באתר GBIF (באנגלית)
יקנה מדגסקרית

יקנה מדגסקרית (שם מדעי: Actophilornis albinucha) היא מין של עוף מים ממשפחת היקניים החיה רק במדגסקר. היא קרובת משפחתה של היקנה האפריקנית החיה ביבשת אפריקה. אורכה של היקנה עד 30 ס"מ ומשקלה עד 150 גרם. עורפה לבן, צווארה ופניה שחורים ומקורה בצבע תכלת. גופה חום-אדמדם ורגליה ארוכות, דקות ותכולות. אצבעותיה של היקנה מותאמות להליכה מהירה על צמחי מים. היקנה המדגסקרית חיה ביערות ובביצות והמידע עליה מועט. מצב השימור שלה מסווג בסכנת הכחדה עקב פגיעה באזורי חיותה. הפארק הלאומי מרוג'ג'י מדיה וקבצים בנושא יקנה מדגסקרית בוויקישיתוף יקנה מדגסקרית, באתר ITIS (באנגלית) יקנה מדגסקרית, באתר NCBI (באנגלית) יקנה מדגסקרית, באתר Animal Diversity Web (באנגלית) יקנה מדגסקרית, באתר GBIF (באנגלית) יקנה מדגסקרית באתר הרשימה האדומה של IUCN
אתל ניובולד

אתל מיי ניובולד (28 באוגוסט 1882 - 25 במרץ 1933) הייתה סטטיסטיקאית ואפידמיולוגית אנגלייה. ניובולד למדה בקולג' ניונהם באוניברסיטת קיימברידג' וסיימה בהצטיינות את לימודי המתמטיקה ב-1906. לאחר מכן עסקה בהוראה במשך מספר שנים. התעניינותה בסטטיסטיקה החלה בזמן מלחמת העולם הראשונה, כאשר עבדה בשירות משרד התחמושת. לא ידועים פרטים על עבודתה שם. לאחר המלחמה, עבדה כחוקרת במעבדת גאלטון, ובמקביל המשיכה בלימודיה בהקולג' האוניברסיטאי של לונדון. היא קיבלה תוארי מוסמך במדעים ב-1926, ודוקטור למדעים ב-1929. רוב עבודתה המדעית התבצעה במסגרת המועצה למחקר רפואי (Medical Reseaach Counsil), אליה מונתה ב-1921. במשך שירותה בוועדה, כשמונה שנים בסך הכל, היא פרסמה 17 מאמרים מדעיים. הידוע ביותר מבין מחקריה עסק בניתוח נתוני תאונות עבודה. זה היה המאמר הראשון שעסק בהיבטים התאורטיים של תהליכי פואסון מורכבים. מחקרה אודות תהליכי הפואסון זיכה אותה ב-1928 במדליה על שם ויליאם גאי מטעם האגודה הסטטיסטית המלכותית. היא הייתה האישה הראשונה שזכתה בפרס זה. הישגיה המדעיים של ניובולד זכו להכרה נוספת בשנת 2014, כאשר אגודת ברנולי הכריזה על פרס שנקרא על שמה, המוענק עבור מצוינות במחקר בסטטיסטיקה. Greenwood, M. (1933). "Obituary: Ethel May Newbold". Journal of the Royal Statistical Society. 96(2): 354–357 ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אתל ניובולד".
גיל כהן (שחקן)

גיל כהן (נולד ב-25 ביולי 1989) הוא שחקן טלוויזיה וקולנוע ותסריטאי ישראלי. גדל בעיר אשקלון והתחיל את הקריירה המקצועית בדומינו גרוס בגיל 17. בשנת 2007 השתתף בתוכנית הקאלט "פרויקט ביפ" בערוץ ביפ המיתולוגי כצלע הצעירה בשלישיית "מכים בצחוק". לאחר שחרורו מצה"ל חבר לחברתו מתיאטרון אשקלון - אנה צ'רנוב, יחד עבדו על מופע והופיעו במסגרת דומינו גרוס על במות ברחבי ישראל. בשנת 2014 השתתף בעונה השלישית של הסדרה "נויורק" ב-yes, באותה שנה הוא שיחק בתפקיד ראשי בסדרה "עיר ללא אלימות" אשר שודרה בחינוכית וערוץ 2. בשנת 2015 השתתף בעונה השנייה של הסדרה "חברות" בערוץ 10 לצד בת דודתו מגי אזרזר. בשנת 2016 שיחק בתפקיד פרטוק החובש בדרמה היומית המצליחה של yes - "תאג"ד". באותה שנה גם שיחק בהצגה "הסמוי" לצידם של אורי גבריאל ויונתן סבג בתיאטרון אשקלון. במאי 2016 הסרט הקצר "ג'ונדי" בכיכובו הוקרן בפסטיבל קאן 2016. בשנת 2017 השתתף גיל בסדרה "בשבילה גיבורים עפים" בהפקת קשת 12, כמו כן לוהק לתפקיד ראשי בסרט טלוויזיה הולנדי אשר צולם באמסטרדם. מאוחר יותר באותה שנה השתתף בעונה השנייה של "כדברא" בתור דורי שכטר ואף שיחק בסדרה "מול הקיר" של חיים בוזגלו בתפקיד ראשי - סיסו אלבז. בשנת 2018 יצר והשתתף בתפקיד ראשי בסדרה "במדינת תל אביב" יחד עם מיכאל גבעתי ולירן דוד אשר שודרה בערוץ טדי בפרטנר TV והייתה מועמדת ראשונית בטקס פרסי האקדמיה של אותה שנה בקטגוריה "סדרת הרשת הטובה ביותר". בשנת 2019 כתב את מופע הבידור הסאטירי "דור הוואי" בתיאטרון הקאמרי יחד עם השחקנית לי מסיקה איתו הם מופיעים עד היום ברחבי הארץ. באותה שנה כתב, ביים והנחה יחד עם שותפו מיכאל גבעתי את הפורמט "power couple" - סדרת רשת שיצרו בשיתוף עם TEENK והופקה עבור סמסונג ישראל. בשנת 2020 לוהק לסרט זוכה פרסי האופיר "תמונת הניצחון" של אבי נשר. בשנת 2021 הפיק ושיחק בפיילוט לסדרת הקומדיה המוקומנטרית שכתב יחד עם שותפו מיכאל גבעתי - "ווילד לייף"- בבימויו של עודד רז ובכיכובם של ג'וי ריגר, אבי דנגור, בר מיניאלי ובר ברימר. בשנת 2022 החל לשחק בתיאטרון סיקרא באשקלון בניהולה האומנותי של חני אלימלך וכיכב בהצגות "יוסף וכותונת הפסים המשגעת" ו-"מתנה למדינה" המספרת של סיפורו של צחי איטח - חלל צה"ל שנפל בקרב על הבופור. באותה שנה לוהק לסרט "אבודים בשטחים" בבימויו של נדב שלמה גלעדי שם שיחק לצד חן מזרחי ואוראל צברי. מדיה וקבצים בנושא גיל כהן בוויקישיתוף גיל כהן, במסד הנתונים הקולנועיים IMDb (באנגלית) קבלו את גיל כהן - בפקודה, באתר yes מיכל דאבי, "אנחנו דור נורא אבוד, בני 30+, עדיין רווקים ומקבלים תמיכה מההורים", באתר חדשות 13, 18 באוגוסט 2022 כל מה שקורה במדינת תל אביב, באתר פרוגי דודי טל, כוכב עולה, באתר "Tlv Times",‏ 2 ביוני 2018 יפעת הללי אברהם, ‏לא רק רעות אלוש: הייחוס המשפחתי של פרטוק מתאג"ד, באתר ‏מאקו‏, 10 בנובמבר 2016
יקנה אפרוטרופית

יקנה אפרוטרופית (שם מדעי: Actophilornis) הוא סוג של עופות מים ממשפחת היקניים החיים באפריקה שמדרום לסהרה ובמדגסקר. בסוג זה 2 מינים. היקאנות הן עופות קטנים באורך 20–30 ס"מ ובעלי גוף חום, ראש שחור ועורף לבן והמקור והמצח בצבע תכלת. הן חיות בין צמחייה מימית ובביצות ומחפשות חרקים ויצורים קטנים למאכל, לעיתים תוך הפיכה של העלים וחיפוש תחתם. למרות קרבתן למים הן לא יודעות לשחות. יקנה אפריקנית (Actophilornis africanus) יקנה מדגסקרית (Actophilornis albinucha) מדיה וקבצים בנושא יקנה אפרוטרופית בוויקישיתוף יקנה אפרוטרופית, באתר ITIS (באנגלית) יקנה אפרוטרופית, באתר NCBI (באנגלית) יקנה אפרוטרופית, באתר Animal Diversity Web (באנגלית) יקנה אפרוטרופית, באתר GBIF (באנגלית)
מארי ד. אלדריג'

מארי דלאני אלדריג' (באנגלית: Marie D. Eldridge‏; 1 ביוני 1926–13 ביוני 2009) הייתה סטטיסטיקאית אמריקאית. אלדריג' למדה לימודי תואר ראשון במכללת נוטרדאם במרילנד, וקיבלה תואר מוסמך בביוסטטיסטיקה מאוניברסיטת ג'ונס הופקינס ב-1953. אלדריג' כיהנה בשורה של תפקידים בממשלה הפדרלית. בין היתר עבדה בשירות הביטוח הלאומי (אנ'), בלשכה לסטטיסטיקת עבודה, במשרד החינוך, במכון הלאומי לבריאות הנפש, ובשירותי הדואר. בראשית שנות השבעים ניהלה את המחלקה לסטטיסטיקה ברשות הלאומית לבטיחות בדרכים, ומ-1978 עד פרישתה בשנת 1984 עבדה במרכז הלאומי לסטטיסטיקת חינוך. אלדריג' הייתה נשיאת החברה הסטטיסטית של וושינגטון ונבחרה לעמיתת האיגוד האמריקני לסטטיסטיקה בשנת 1969 (ביחעם אווה מולר). Obituaries Monday, June 22, 2009 - The Washington Post ביוגרפיה ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו.
טקס פרסי ניקה ה-31

טקס פרסי ניקה ה-31 של האקדמיה הרוסית לקולנוע לשנת 2017 התקיים ב-1 באפריל 2018 במוסקבה. זוכי הפרסים המיוחדים והמועמדים הוכרזו במסיבת עיתונאים ב-6 במרץ 2018. פרס הכבוד וההערכה על שמו של אלדר ריזאנוב יוענק לשחקן ולדימיר אטוש. מועצת האקדמיה החליטה להעניק את פרס "על תרומה למדעי הקולנוע, הביקורת והחינוך" למכון סנקט פטרבורג לקולנוע וטלוויזיה, אשר חוגג 100 שנים. הסרט "פיטר לשצ'נקו. כל מה שהיה..." (בבימוי ולדימיר קוט) — עבור הישגים יצירתיים בתחום הטלוויזיה והקולנוע.   • זוכות הפרס נשר הזהב 2018 (פרס האקדמיה הלאומית למדעי הקולנוע של רוסיה) אתר האינטרנט הרשמי של טקס פרסי ניקה ה-31 הטקס המלא בערוץ היוטיוב של הטלוויזיה הציבורית הרוסית רשימת המועמדים באתר הרשמי של האקדמיה הרוסית לאמנויות הקולנוע רשימת זוכי פרסים מיוחדים, באתר הרשמי המועמדים לפרס "ניקה" Kino-nika.com. XXXI торжественная церемония вручения национальной кинематографической премии «Ника» состоится 1 апреля 2018 года в Vegas City Hall Kino-nika.com. Объявление номинантов «НИКА-31»